CELEX: 62015TN0328
Language: hu
Date: 2015-06-24 00:00:00
Title: T-328/15. P. sz. ügy: A Közszolgálati Törvényszék F-87/12. RENV. sz., Alsteens kontra Bizottság ügyben 2015. április 21-én hozott ítélete ellen Geoffroy Alsteens által 2015. június 24-én benyújtott fellebbezés

24.8.2015   
            
            
               HU
            
            
               Az Európai Unió Hivatalos Lapja
            
            
               C 279/43
            
         A Közszolgálati Törvényszék F-87/12. RENV. sz., Alsteens kontra Bizottság ügyben 2015. április 21-én hozott ítélete ellen Geoffroy Alsteens által 2015. június 24-én benyújtott fellebbezés
   (T-328/15. P. sz. ügy)
   (2015/C 279/53)
   Az eljárás nyelve: francia
   
      Felek
   
   
      Fellebbező: Geoffroy Alsteens (képviselők: S. Orlandi és T. Martin ügyvédek)
   
      A másik fél az eljárásban: Európai Bizottság
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül a Közszolgálati Törvényszék F-87/12. RENV. sz., Alsteens kontra Bizottság ügyben hozott ítéletét;
            
         
               —
            
            
               semmisítse meg a Bizottság 2011. november 18-i határozatát annyiban, amennyiben az 2012. március 31-re korlátozta a felperes ideiglenes alkalmazotti szerződése meghosszabbításának időtartamát;
            
         
               —
            
            
               a Bizottságot kötelezze a felperest ért nem vagyoni károk megtérítéseként ideiglenesen egy euró megfizetésére, valamint a négy eljárási szakban felmerült költségek viselésére.
            
         
      Jogalapok és fontosabb érvek
   
   Fellebbezése alátámasztása érdekében a fellebbező három jogalapra hivatkozik.
   
               1.
            
            
               Az első jogalap a kontradiktórius eljárás elvének megsértésére és téves jogalkalmazásra vonatkozik. A fellebbező azzal érvel, hogy a Közszolgálati Törvényszék i) tévesen utasította el mint elfogadhatatlant a nyilvánvaló értékelési hibára és a megfelelő ügyintézés elvének megsértésére vonatkozó jogalapjait az összhang szabályára tekintettel, miközben a Bizottság egyáltalán nem hivatkozott ezen elfogadhatatlansági kifogásra és a feleknek nem volt lehetőségük állást foglalni ezen állítólagos elfogadhatatlanságról; ii) a Közszolgálati Törvényszék mindenképpen tévesen alkalmazta a jogot annak kimondásával, hogy a fellebbező nem tartotta tiszteletben az összhang szabályát.
            
         
               2.
            
            
               A második jogalap a fellebbező érveinek elferdítésére, az indokolási kötelezettség megsértésére és téves jogalkalmazásra vonatkozik, mivel a Közszolgálati Törvényszék azt állapította meg, hogy nem volt szükséges nyilatkozni az Európai Unió egyéb alkalmazottaira vonatkozó alkalmazási feltételek 8. cikkének értelmezéséről, és hogy az 1995. október 5-i Alexopoulou kontra Bizottság ítélet (T-17/95, EBHT-KSZ, EU:T:1995:176) a jogvita megoldása szempontjából teljesen irreleváns.
            
         
               3.
            
            
               A harmadik jogalap az indokolási kötelezettség megsértésér és téves jogalkalmazásra vonatkozik, mivel a Közszolgálati Törvényszék úgy vélte, hogy feltétlenül a fellebbezőtől származó kérelemre volt szükség a hatéves szabály mechanikus alkalmazásától való eltérés érdekében, ezáltal mellőzve a megtámadott határozat sérelmet okozó aktusnak minősítését.